recursal/SuperWikiNEXT-32B huggingface dataset:
**Տեխասի խոհանոց**, խոհարարական ավանդույթներ՝ պատմականորեն հաստատված Տեխաս նահանգում։ Տեխասը ունի մեծ տարածք, որտեղ ապրել են բազմաթիվ ազգություններ, որոնք իրենց ազդեցությունն են թողել Տեխասի ճաշակի և ավանդույթների վրա։ Այսպիսով, Տեխասի խոհանոցի վրա ազդեցություն են թողել նաև գերմանական, անգլիական, մեքսիկական և իտալական ավանդույթները, ինչպես նաև հնդկական խոհանոցը։

Տեխս-մեքս
---------

Ֆախիտա հավից և տավարի մսից մատուցվում է տաքացված թավայով
Տեխս-մեքսը պատկանում է կերակուրների պատրաստման ոճին, որը համատեղում է մեքսիկական խոհանոցի ավանդույթները ամերիկյան ճաշակի և պատրաստման մեթոդների հետ։ Տեխս-մեքսի հիմնական տարբերությունը մեքսիկական խոհանոցից ամերիկացիներին հատուկ բաղադրիչների օգտագործումն է, ինչպիսիք են՝ միսը (հաճախ տավարի), հալված պանիրը, համեմունքները։ Տեխս-մեքսը մեծ ազդեցություն է ունեցել ԱՄՆ-ում շատ «մեքսիկական» ռեստորանների վրա։ Տեխս-մեքսի ավանդական ուտեստների ցանկում ներառված են նաչոսը, տակոն, ֆախիտան, կեսադիլյան, չիմիչանգը, բուրիտոն և այլն։

Տեխասի բարբեքյու
----------------

Տեխասի կենտրոնական շրջանների ոճով բարբեքյու
Տեխասի բարբեքյուի հիմնական տարբերությունը այն է, որ օգտագործվում է մեծ մասամբ տավարի, ոչ թե խոզի միս։ Տեխասի բարբեքյուի հիմնական կերակրատեսակներից են ապխտած տավարի կրծքամիսը և տավարի ապխտած երշիկները։ Պատրաստման տեխնիկայի և բաղադրիչների վրա մեծապես ազդել են Գերմանիայից և Չեխիայից ներգաղթածները և հնդկական խոհանոցը։

Տեխասում բարբեքյուն սովորաբար մատուցվում է կտրտած սպիտակ հացով։

Այլ ճաշատեսակներ
----------------

Ֆրիտո-փայ
Տեխասը հայտնի է չիլի քոն քարնեի սեփական տարբերակներով, որոնք ի տարբերություն այլ տարածաշրջանների չիլիի, երբեք լոբի չեն պարունակում։ Տեխասի չիլին Ֆրիտո թխվածքի բաղադրիչն է․ եգիպտացորենի չիպսներից պատրաստված ճաշատեսակ, որը կոչվում է Պլեյնո քաղաքում հիմնադրված Frito-Lay կորպորացիայի անունով։ Տեխասի ավանդական կերակրատեսակներից է տապակված հավը (շնիցելի տեսակներից, որը Տեխաս են բերել գերմանացի ներգաղթյալները)։ Չեխական ներգաղթյալները իրենց հետ բերել են կոլաչիի (խմորում թխված մրգեր կամ տավարի երշիկեղեն) պատրաստման ավանդույթը։ Տեխասի հարավում զգացվում է քաջունական և կրեոլական խոհանոցների ազդեցությունը, իսկ արևմտյան Տեխասի ուտելիքները շատ բաներում պահպանել են կովբոյների արշավային խոհանոցի ավանդույթները։

Ծանոթագրություններ
------------------

1. ↑  «The History of Texas Cuisine» (PDF). University of Texas at Austin — www.utexas.edu. Վերցված է 2019 թ․ ապրիլի 10-ին.
2. ↑  «Comfort Food: Kolaches». Վերցված է 2019 թ․ սեպտեմբերի 23-ին.
3. ↑  The Great Texas Kolache Crawl. Plumbing the cultural significance of this stuffed, beloved, eminently totable Czech-American pastry. By Sarah Gabriel. September 30, 2012

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh2008101727 |

 |

Գրականություն
-------------

* *Walsh, Robb* Legends of Texas Barbecue Cookbook: Recipes and Recollections from the Pit Bosses. — 1st. — San Francisco, CA: Chronicle Books, 2002. — ISBN 978-0-8118-2961-8
**Արթուր Ապրեսով** (օգոստոսի 6, 1972(1972-08-06), Բաքու, Ադրբեջանական ԽՍՀ, ԽՍՀՄ - նոյեմբերի 20, 2018(2018-11-20), Մոսկվա, Ռուսաստան), կինոօպերատոր, պրոդյուսեր, ռազմական լրագրող։

Կենսագրություն
--------------

Արթուր Ապրեսովը ծնվել է 1972 թվականի օգոստոսի 6-ին Բաքվում։ 1988 թվականին նա ընտանիքով տեղափոխվել է Երևան՝ փրկվելով Բաքվի ջարդերից։ 1992 թվականին Երևանում աշխատանքի է անցնել «Ա1+» հեռուստաընկերությունում և գործուղվել Արցախ, որտեղ մնացել է մինչև պատերազմի ավարտը` վավերագրելով Արցախյան պատերազմի ընթացքը։ 2008 թվականին եղել է «Ոչինչ չի մնա», 2009 թվականին՝ Տաքսի «Էլի լավ ա», «Երեք ընկեր», 2010 թվականին՝ «Խաչագողի հիշատակարանը» և և այլ ֆիլմերի օպերոտորը։ Որպես ռազմական լրագրող 2007 թվականին մասնակցել է նաև «Մի վախեցիր» ֆիլմի ռազմական տեսարանների նկարահանումներին։ Արթուր Ապրեսովը որպես օպերատոր, պրոդյուսեր աշխատել է նաև տարբեր հեռուստաընկերություններում։ Ռոման Բաբայանի հետ Մոսկվայում մասնակցել է մարտի 1-ի իրադարձությունների մասին պատմող ֆիլմի նկարահանման աշխատանքներին։

Մահացել է սրտի կաթվածից, 2018 թվականի նոյեմբերի 20-ին՝ Մոսկվայում։

Ծանոթագրություններ
------------------

1. ↑  «AV Production - Արթուր Ապրեսով». *avproduction.am*. Արխիվացված է օրիգինալից 2020 թ․ հուլիսի 3-ին. Վերցված է 2019 թ․ օգոստոսի 6-ին.
2. ↑  «Մոսկվայում մահացել է հայտնի կինոօպերատոր Արթուր Ապրեսովը». *news.am*. Վերցված է 2019 թ․ օգոստոսի 6-ին.
3. ↑  «Yerevan.Today | Մահացել է օպերատոր Արթուր Ապրեսովը». *yerevan.today*. Վերցված է 2019 թ․ օգոստոսի 6-ին.
**Հարություն Վահանի Շալյան** (արմտ. հայ.՝ Յարութիւն Գ. Շալեան, 1895, Խարբերդ, Օսմանյան կայսրություն - հունվար 1965), ամերիկահայ հայագետ, գրող, թարգմանիչ։

Կենսագրություն
--------------

Հարություն Շալյանը ծնվել է 1895 թվականին Խարբերդում (Արևմտյան Հայաստան)՝ ուսուցիչ Վահանի ընտանիքում։ Հայրը, ձեռնադրվելով քահանա, վերցրել էր Գուրգեն անունը։ Նա շատ խիստ է եղել որդու հանդեպ։ Հարությունի պատանեկությունն անցել է Մորենիկ գյուղում։ Սովորել է տեղի Եփրատ քոլեջում, այնուհետև՝ Պոլսո Կայսերական համալսարանում։

1907 կամ 1912 թվականին մեկնել է Ամերիկայի Միացյալ Նահանգներ, որտեղ բարձրագույն կրթություն է ստացել Հարվարդի և Նյու Յորքի համալսարաններում՝ հետևելով գրականության դասընթացներին։

Եղել է շատ զարգացած անձնավորություն, ազատ տիրապետել է հայերենին և անգլերենին։

Գործունեություն
---------------

Շալյանը բանասիրական հոդվածներով հանդես է եկել հայկական և ամերիկյան գիտական հանդեսներում։ 1938 թվականին հրատարակվել է նրա «Հեթանոս հովվերգություն» անգլերեն գիրքը, որը բաղկացած է յոթ պատմվածքներից, որոնք պատմում են Ադամի ու Եվայի առասպելի, Վարդի և Սոխակի միջնադարյան սիրավեպի, Վարդավառի և Անահիտի պաշտամունքի տոնակատարությունների, Աստղիկի պաշտամունքի, Լեյլիի և Մեջնունի և այլ սիրավեպերի մասին։ Անգլերեն հրատարակել է նաև գործեր Արտավազդ Բ-ի, Արայի ու Շամիրամի մասին, «Մի ակնարկ հայ բանասիրության վրա» մենագրությունը։

Գրել է նաև գեղարվեստական ստեղծագործություններ. լույս են տեսել նրա «Պատրանքի երգը», «Աստված՝ ստեղծագործելիս», «Որոնում» պիեսները»։

Հայ եկեղեցական երաժշտագիտության վերաբերյալ հոդվածներով հանդես է եկել «Նոր Աշխարհ» և «Հայաստանեայց Եկեղեցի» հանդեսներում։

Եղել է «Ամերիկյան արևելագիտական ընկերության» անդամ։ 1957 թվականին Մյունխեն քաղաքում մասնակցել է Արևելագետների միջազգային 24-րդ համաժողովին։

Կատարել է թարգմանություններ հայերենից անգլերեն։

Վախճանվել է 1965 թվականի հունվարի վերջին օրերին։

Ծանոթագրություններ
------------------

1. 1 2  Յարութիւն Գ. Շալեան
2. 1 2 3 4 5  Սիրվարդ (29.01.1965, թիվ 72, էջ 1)։ «*«Երիտասարդ Հայաստան» թերթ*»։ Սոցիալ-դեմոկրատ հնչակյան կուսակցության Ամերիկայի շրջան։
3. 1 2 3 4 5 6  Ստեփանյան, Գառնիկ (1990). *Կենսագրական բառարան. հայ մշակույթի գործիչներ, երեք հատորով*. Vol. հատոր Գ, գիրք 1, Մեռ-Ռ. Երևան: Սովետական գրող. էջ 149. ISBN 5-550-00265-5.
**Ղուրանի դարպաս** (պարս.՝  دروازه قرآن‎ ), պատմական դարպաս Իրանի Շիրազ քաղաքի հյուսիսում։

Գտնվում է քաղաքի հյուսիսարևելյան մուտքի մոտ, Մերվդեշտ և Սպահան տանող ճանապարհի վրա` Բաբա Կուհի և Չեհել Մակամ լեռների մեջ ընկած Ալլահ Աքբար կիրճում։ Դարպասի կենտրոնական մուտքի մոտ կա հատուկ ձևավորված տեղ, որտեղ Ղուրան է պահվել. այստեղից էլ առաջացել է դարպասի անունը։

1996 թվականի դեկտեմբերի 9-ին Ղուրանի դարպասը 1800 թվի ներքո ընդգրկվել է Իրանի ազգային հուշարձանների ցանկում։

Պատմություն
-----------

Հնում Շիրազն ունեցել է վեց դարպաս` Ղուրանի, Սպահանի, Սաադիի, Քեսաբխանե, Կազերուն, Շահ Գաի Ալի Ալլահ։ Դրանցից ընդամենը Ղուրանի դարպասն է պահպանվել, իսկ մնացած դարպասների գտնվելու վայրն է միայն հայտնի։

Դարպասը կառուցվել է Աբուդ ադ Դաուլի օրոք։ Դրա կառուցման տեղը պատահաբար չի ընտրվել. Մեծ Ալլահի կիրճից բացվում է ողջ Շիրազն ընդգրկող տեսարան, և ամեն մուսուլման, տեսնելով այդ հրաշալի տեսարանը, փառաբանում էր Ալլահին մարդկանց նկատմամբ ունեցած նրա բարեգթության համար, որ թույլ էր տալիս մարդկանց նման քաղաք կառուցել։

Զենդ արքայատոհմի իշխանության օրոք դարպասը խիստ տուժել է, այդ պատճառով այն վերաշինելիս ոչ մեծ տարածք են ձևավորել դարպասի գլխին` այնտեղ երկու Ղուրան պահելով, որոնք հայտնի են «Հիֆդահ-Ման» անվանումով։ Դրանք գրվել են սուլթան Իբրահիմ բին Շահրուհ Գուրեկանիի ձեռքով։ Ավանդության համաձայն` երբ ճամփորդներն անցել են դարպասով, նրանց վրա Սուրբ գրքի օրհնությունն է իջել, ինչը պետք է օգներ նրանց հյուսիսային քաղաքներ հասնելուն։

Ղաջարիների դինաստիայի օրոք դարպասը բազմաթիվ երկրաշարժերի պատճառով զգալիորեն վնասվել է։ Այն հետագայում վերականգնել է Մուհամեդ Զակի Խան Նուրին։ 1937 թվականին Ռեզա-Շահ Փահլավիի հրամանով դարպասը քանդել են, իսկ երկու Ղուրանները տեղափոխել են Շիրազում գտնվող Պարսկաստանի թանգարան, որտեղ պահվում են մինչ օրս։ 1949 թվականին վաճառական Հուսեյն Իգարը վերականգնել է դարպասի կամարը։

Նոր դարպասը չափերով գերազանցում է նախորդին և բացի մեծ մուտքից` եզրերում ունի ևս երկու փոքրերը։ Եզրային մուտքերի վրա բոլոր կողմերից կան գրություններ և հատվածներ Ղուրանից։ Դարպասագլխին կա ուղղանկյունաձև ոչ մեծ տեղ, ինչպիսին նախորդ դարպասն ուներ։

Դարպասի հարևանությամբ գտնվող այլ տեսարժան վայրեր
------------------------------------------------

Դարպասից տասը մետր հեռավորության վրա գտնվում է բանաստեղծ Հաջու Կռմանիի գերեզմանը, իսկ մոտ մեկ կիլոմետր հեռավորության վրա` Ջահան Նամի այգին և Հաֆեզի դամբարանը։ Ներկայումս Ղուրանի դարպասը քաղաքային այգու մաս է կազմում, որտեղ շիրազցիներն անցկացնում են իրենց ազատ ժամանակը։

Ծանոթագրություններ
------------------

1. 1 2 3 4 5 6 7
2. 1 2  Wiki Loves Monuments monuments database — 2017.
3. ↑  «Ворота Корана / Шираз, Иран». sasha-india.dreamwidth.org. Վերցված է 2015 թ․ նոյեմբերի 30-ին.
4. 1 2  «Шираз - достопримечательности». ipaattravel.ru. Վերցված է 2015 թ․ նոյեմբերի 30-ին.
5. ↑  «Шираз, Иран». gooddays.ru. Արխիվացված է օրիգինալից 2015 թ․ դեկտեմբերի 8-ին. Վերցված է 2015 թ․ նոյեմբերի 30-ին.
6. ↑  «Ворота Коран | Шираз - Места | Иран | Мировед». miroved.com. Վերցված է 2015 թ․ նոյեմբերի 30-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ղուրանի դարպաս** կատեգորիայում։ |
**Էյլեր Սերգեյի Յուզբաշյան** (փետրվարի 22, 1942(1942-02-22), ԼՂԻՄ, Ադրբեջանական ԽՍՀ, ԽՍՀՄ, Մարտակերտ, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ և Չլդրան, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ - նոյեմբերի 1, 2020(2020-11-01)), հայ ֆիզիկոս, վաստակաշատ ուսուցիչ, ֆիզմաթ գիտությունների թեկնածու։

Կենսագրություն
--------------

Էյլեր Յուզբաշյանը ծնվել է 1942 թվականի փետրվարի 22-ին, Լեռնային Ղարաբաղի Ինքնավար Մարզի Մարտակերտի շրջանի Չլդրան գյուղում։ Ոսկե մեդալով ավարտել է դպրոցն ու ընդունվել Երևանի Պետական համալսարանի ֆիզիկայի ֆակուլտետն ու 1964 թվականին գերազանց գնահատականներով ավարտել այն։ Հետագայում ուսումը շարունակել է Մոսկվայի Ստեկլովի անվան գիտահետազոտական ինստիտուտի ասպիրանտուրայում։ Որպես դոցենտ 1972 թվականին աշխատանքի է անցել Երևանի Պետական համալսարանի ֆիզիկայի ֆակուլտետում։ 1989 թվականին պաշտպանել է ֆիզմաթ գիտությունների թեկնածուական թեզ և ստացել ֆիզմաթ գիտությունների թեկնածուի գիտական աստիճան։ Եղել է դասախոս Երևանի պոլիտեխնիկական ինստիտուտում։ 1991 թվականից աշխատել է Արտաշես Շահինյանի անվան ֆիզիկամաթեմատիկական հատուկ դպրոցում։

Էյլեր Յուզբաշյանի նախաձեռնությամբ Արտաշես Շահինյանի անվան ֆիզիկամաթեմատիկական հատուկ դպրոցում 1993-ից մինչև 2017 թվականը գործել է ֆիզիկայի ուսուցիչների գիտաժողով։

Պարգևատրվել է ՀՀ կրթության և գիտության նախարարության ոսկե մեդալով։

Աշխատություններ
---------------

Էյլեր Յուզբաշյանը մոտ 100 գիտական, գիտամեթոդական հոդվածների, ֆիզիկայի խնդրագրքերի և ուսումնական ձեռնարկների հեղինակ է, խմբագրել է մի քանի տասնյակ գրքեր։

Ծանոթագրություններ
------------------

1. 1 2  Մահացել է վաստակաշատ գիտնական, ֆիզիկոս Էյլեր Յուզբաշյանը
2. ↑  «Մահացել է վաստակաշատ գիտնական, ֆիզիկոս Էյլեր Յուզբաշյանը». *armenpress.am*. Վերցված է 2020 թ․ նոյեմբերի 2-ին.

Արտաքին հղումներ
----------------

* ֆիզիկայի խնդիրներ ։ Ուսումնական ձեռնարկ / Ի.Ի Վորոբյով; Խմբ.՝ Օ. Յա. Սավչենկո; Թարգմ.՝ Գ. Գրիգորյան, Է. Յուզբաշյան.(չաշխատող հղում)
* ֆիզիկայի խնդիրներ ։ Ուսումնական ձեռնարկ / Ի.Ի Վորոբյով; Խմբ.՝ Օ. Յա. Սավչենկո; Թարգմ.՝ Գ. Գրիգորյան, Է. Յուզբաշյան.(չաշխատող հղում)
**Ալբերտ Սմիթ Բիքմոր** (անգլ.՝ Albert Smith Bickmore, մարտի 1, 1839(1839-03-01), St. George, Նոքս շրջան, Մեն, ԱՄՆ - օգոստոսի 12, 1914(1914-08-12)), ամերիկացի բնագետ և ճանապարհորդ։

Նյու Յորքի Ամերիկյան բնագիտական թանգարանի ստեղծող և հիմնադիր։

Կենսագրություն և գործունեություն
--------------------------------

Ալբերտ Սմիթ Բիքմոր, 1909 թվական
Ալբերտ Սմիթ Բիքմորը ծնվել է 1839 թվականին Սեյնթ Ջորջում` Մեն նահանգում։ Նա բնության հանդեպ սերը և բնագետի կոչումը վերագրում է իր մանկության ընթացքում լողափի և անտառի մոտ ապրելու փաստին։ Մանուկ հասակում նա հավաքում էր խեցիներ և ծովային ոզնիներ, սովորում տեղական բուսական և կենդանական աշխարհի անունները, իսկ ձմեռային երեկոներին սահում էր մոտակա սառցակալված լճակում։

Ընդունվել է Դարտմուտի քոլեջ, որտեղ նրա սիրած առարկաներն էին քիմիան, երկրաբանությունն ու հանքաբանությունը։ Բնական պատմության հանդեպ նրա սերը նկատվել է Դարտմուտի դասախոսների կողմից, որոնք նրան հանձնարարական նամակ են հանձնել` Հարվարդի հայտնի պրոֆեսոր Ժան Լուի Ագասիսի մոտ սովորելու համար։ 1860 թվականին նա դարձել է Ագասիսի յուրահատուկ աշակերտներից մեկը։ Նա աշխատել է նաև Ագասիսի Կենդանաբանության համեմատական թանգարանում, ինչը նրան օգնել է վճարել 4 տարվա դասընթացի համար։ Հենց այդ ժամանակ է, որ Բիքմորը սկսել է մտածել Նյու Յորքում Բնական պատմության թանգարանի ստեղծման մասին։ Իր ծրագրերը նա քննարկել է դոկտոր Ակլանդի հետ, ում աջակցությունն ամրապնդել է այդպիսի թանգարան հիմնելու վճռականությունը, առավել ևս, որ ուրիշներին չէր հաջողվել հավաքել անհրաժեշտ միջոցներ` թանգարան բացելու համար։

Ալբերտ Բիքմորը գրել է մի գիրք` «*Travels in the East Indian Archipelago*» վերնագրով, որը հրապարակվել է 1868 թվականին։

Ծանոթագրություններ
------------------

1. ↑  Bickmore, Albert S. *An Autobiography with a Historical Sketch of the Founding and Early Development of the American Museum of Natural History*, 1908, unpublished manuscript.
2. ↑  Bickmore, Albert (1868). *Travels in the East Indian archipelago (summary)*. J. Murray.
3. ↑  «Review of *Travels in the East Indian Archipelago* by Albert S. Bickmore and *The Malay Archipelago* by A. R. Wallace». *The Quarterly Review*. **127**: 67–98. 1868 թ․ հուլիս.

Գրականություն
-------------

* «Բիքմոր». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի · American National Biography |
|  |
| 

|  Չափորոշչային վերահսկողություն |
| --- |
|  |
| CiNii: DA05982397 · GND: 117590363 · ISNI: 0000000081093974 · LCCN: n89219051 · NLA: 35284471 · NLG: 226235 · NTA: 136189040 · VIAF: 29898865 · WorldCat VIAF: 29898865 |

 |

 |
**Իլիաս Լեո Միլոնաս** (անգլ.՝ Elias Leo Milonas, հոկտեմբերի 23, 1936(1936-10-23), Նյու Յորք, Նյու Յորք, ԱՄՆ - հունվարի 1, 2024(2024-01-01), Նյու Յորք, Նյու Յորք, ԱՄՆ), ամերիկացի փաստաբան, որը դատավոր է աշխատել Նյու Յորք նահանգում (1972-1998)։ Նյու Յորք քաղաքի փաստաբանական պալատի նախագահ (2002-2004), «Pillsbury» իրավաբանական ընկերության գործընկեր (1999 թվականից)։ Ամերիկյան փաստաբանների ասոցիացիայի անդամ է։ Սուրբ Անդրեաս առաքյալի միաբանության անդամ, կրում է Կոստանդնուպոլսի տիեզերական պատրիարքության նոմոֆիլակոսի արքոնտի տիտղոս։

Կենսագրություն
--------------

Ծնվել է հույն ներգաղթյալի ընտանիքում։ Նրա հայրը ռեստորանատեր էր Հարլեմում (Նյու Յորք)։ Ավարտել է Նյու Յորքի Քաղաքային քոլեջը (1957) և Բրուքլինի իրավաբանական դպրոցը իրավագիտության բակալավրոսի աստիճանով (1960)։ 1960-1972 թվականներին զբաղվել է իրավաբանական պրակտիկայով։ 1972 թվականի դեկտեմբերին Միլոնասը սկսել է աշխատել Նյու Յորքի քրեական դատարանում։ 1976-1978 թվականներին եղել է Նյու Յորք նահանգի Գերագույն դատարանի դատավորի պաշտոնակատար։ 1978-1979 թվականներին՝ Նյու Յորք նահանգի Գերագույն դատարանի դատավոր։ 1979-1981 թվականներին նա աշխատել է Նյու Յորք քաղաքի դատարանների կառավարչի տեղակալի պաշտոնում։ 1982-1993 և 1996-1998 թվականներին Միլոնասը Նյու Յորքի Գերագույն դատարանի վճռաբեկ բաժնի կրտսեր դատավոր էր (առաջին դատական դեպարտամենտ)։ 1993-1995 թվականներին նա Նյու Յորք նահանգի դատարանների 
կառավարիչն էր։

1999 թվականից գործընկեր է «Pillsbury» իրավաբանական ընկերությունում։ Նա մասնագիտանում է առևտրային բարդ դատավարությունների, բողոքների և վեճերի այլընտրանքային կարգավորման ոլորտում։ Նրա հաճախորդներն են «General Electric», «Viacom», «Pfizer», «Schering-Plough», «Bombardier», «Deutsche Bank», «BNY Mellon», «Marubeni America Corp.», «American Express», «Petróleos de Venezuela, SA» և «The Bank of Cyprus» ընկերությունները։

2003 թվականից Միլոնասը Նահանգների դատարանների ազգային կենտրոնի (NCSC) տնօրենների խորհրդի անդամ է։ 1974-1980 թվականներին եղել է այդ կազմակերպության անդամ։

Իրավագիտության ոլորտում բազմաթիվ հեղինակավոր պարգևների և մրցանակների դափնեկիր է։

Ակտիվորեն ներգրավված է բազմաթիվ քաղաքացիական և կառավարական հաստատությունների գործունեության մեջ։ «Legal Aid Society», «Fund for Modern Courts», «New York Urban League», «Fund for the City of New York», «Judges & Lawyers Breast Cancer Alert» և այլ կազմակերպությունների անդամ է։

Անձնական կյանք
--------------

Ամուսնացած է Հելենի հետ, նրանք ունեն երկու երեխա։

Ծանոթագրություններ
------------------

1. 1 2 3 4 5  «The Honorable E. Leo Milonas». Pillsbury.
2. 1 2 3 4  «E. Leo Milonas». nycourts.gov.
3. ↑  «The Archon». Архонты Вселенского Патриархата. 2008.
4. ↑  Carmody, Deirdre (1972 թ․ դեկտեմբերի 29). «Three Represent 'New Breed' of Judges». The New York Times.
5. ↑  «E. Leo Milonas». Newton Arbitration. Արխիվացված է օրիգինալից 2020 թ․ հունիսի 17-ին. Վերցված է 2020 թ․ հուլիսի 4-ին.
6. ↑  «E Milonas». Bloomberg.
**Սլավիկ Սամսոնի Հարությունյան** (օգոստոսի 9, 1944(1944-08-09), Եղվարդ, Ղափանի շրջան, Հայկական ԽՍՀ, ԽՍՀՄ), հայ կենսաքիմիկոս։ Գյուղատնտեսական գիտությունների դոկտոր (2002), պրոֆեսոր (2012)։

Կենսագրություն
--------------

Սլավիկ Հարությունյանը ծնվել է 1944 թվականի օգոստոսի 9-ին, Եղվարդ (Հայաստան, Սյունիքի մարզ) գյուղում։ 1963-1968 թվականներին սովորել և ավարտել է Երևանի պետական համալսարանի կենսաբանական ֆակուլտետը՝ «բիոքիմիա» մասնագիտությամբ։ 1968-1970 թվականներին ծառայել է Խորհրդային բանակում։ 1972-1974 թվականներին սովորել և ավարտել է Հայաստանի Կոմկուսի Երևանի քաղկոմին առընթեր Մարքսիզմ-լենինիզմի համալսարանի «Փիլիսոփայության» ֆակուլտետը։ 1970-1993 թվականներին աշխատել է ՀԽՍՀ Խաղողագործության, գինեգործության և պտղաբուծության գիտահետազոտական ինստիտուտում, կրտսեր գիտաշխատող, 1993-2008 թվականներին՝ ՀՀ գյուղատնտեսության նախարարության Հողագիտության, ագրոքիմիայի և մելիորացիայի գիտահետազոտական ինստիտուտի առաջատար գիտաշխատող։ 2003-2008 թվականներին եղել է ՀՊԱՀ Ագրոէկոլոգիայի ամբիոնի դասախոս, 2012-2018 թվականներին՝ ՀԱԱՀ Ագրոէկոլոգիայի ամբիոնի պրոֆեսոր։

Գիտական հետազոտությունները վերաբերում են տարբեր մշակաբույսերի հանքային սննդառության գործընթացների ուսումնասիրությանը, հիմնական սննդատարրերի շրջապտույտին, բույսերի կողմից նրանց յուրացման և կենսաքիմիական փոխակերպման մեխանիզմներին, էկոլոգիական բնույթի խնդիրներին։ Ուսումնասիրել է խաղողի և պտղատու տնկարկներում հանքային պարարտանյութերի, հիմնական սննդատարրերի շրջապտույտը, բույսերի կողմից նրանց յուրացման և կենսաքիմիական փոխակերպման մեխանիզմները, պարզաբանել հանքային պարարտանյութերի ազդեցության ագրոկենսաբանական և ագրոքիմիական բնույթը, բացահայտել կալիումային պարարտանյութերի թույլ ազդեցության պատճառները։ Հեղինակ է գիտական աշխատությունների, դասագրքերի, ձեռնարկների և մեթոդական աշխատանքների, ինչպես նաև լրագրային և հրապարակախոսական հոդվածների։ Գիտական զեկուցումներով հանդես է եկել Երևանում, Թբիլիսիում, Քիշնևում, Բրատիսլավայում։

Անդամակցություն
---------------

* «011 ագրոնոմիա» մասնագիտական խորհրդի անդամ, ՀԱԱՀ (2005 թվականից)։
* ՀՊԱՀ գիտական խորհրդի անդամ (2005-2010)։

Ծանոթագրություններ
------------------

1. 1 2
2. ↑  «Հարությունյան Սլավիկ Սամսոնի ։». *persons.anau.am*. Վերցված է 2019 թ․ հուլիսի 22-ին.
3. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |

 |
**Զենյա Շայնա Լարսսոն** (շվեդ.՝ Zenia Szajna Larsson, ծննդյամբ` Մարչինկովսկի, ապրիլի 2, 1922(1922-04-02), Լոձ, Łódź Voivodeship, Լեհաստանի Երկրորդ Հանրապետություն - սեպտեմբերի 4, 2007(2007-09-04), Ստոկհոլմ, Շվեդիա), Հոլոքոստը վերապրած ծնունդով Լեհաստանից շվեդ գրող և քանդակագործ։

Կենսագրություն
--------------

Զենիա Մարչինկովսկին ծնվել է 1922 թվականին Լոձում, վարսահարդարի ընտանիքում։ Մայրը մահացել էր, երբ նա ինը տարեկան է եղել։ 1937 թվականին հայրը կրկին ամուսնացել է։ 1940 թվականին գերմանական զորքերը գրավել են Լոձը, և Զենյայի ընտանիքը բանտարկվել է գետտոյում։ 1940–1944 թվականներին Զենյան գտնվել է Լոձի գետտոյում, որտեղ էլ մահացել է նրա հայրը։ 1944 թվականին Զենյան և նրա խորթ մայրը տեղափոխվել են Օսվենցիմում, այնտեղից` Բերգեն-Բելզեն։ Զենյայի խորթ մայրը մահացել է 1945 թվականին բրիտանական զինված ուժերի կողմից ճամբարի ազատագրումից 10 օր անց։ Զենյան ողջ լինելով գտնվել է ծանր վիճակում և եղել է ծայրահեղ ուժասպառ։ Շվեդիայի Կարմիր խաչի ներկայացուցիչները նրան տեղափոխել են Մալմյո` բուժման։

Զենյան, ով մանկուց սիրել է նկարչություն, Շվեդիայում ընդունվել է Արվեստի ակադեմիա, որտեղ քանդակագործություն է սովորել Էրիկ Գրատի մոտ։ 1952 թվականին Ակադեմիան ավարտելուց հետո նա աշխատել է տարբեր նյութերով` փայտով, գիպսով, մարմարով և թրծակավով։ Ի թիվս այլ բաների, նա ստեղծել է մի շարք քանդակագործական դիմանկարներ, այդ թվում՝ Աստրիդ Լինդգրենին։

1950 թվականին ամուսնացել է ինժեներ Պիեռ Ակսել Լարսսոնի հետ, որի հետ ապրել է մինչև նրա մահը` 1994 թվականը։

Այն մասին, թե ինչ է տեղի ունեցել համակենտրոնացման ճամբարներում, Զենյա Լարսոնը կարողացել է խոսել և գրել միայն երկար տարիներ անց։ 1960 թվականին նա հրապարակել է *Skuggorna vid träbron* ինքնակենսագրական վեպը, որը դարձել է եռերգության առաջին մասը, որտեղ պատմում է Պաուլա Լևին անունով մի աղջկա և նրա սարսափելի փորձի մասին։ Առաջին մասի իրադարձությունները տեղի են ունենում Լոձում, երկրորդում՝ «*Lång är gryningen*»-ում (1961), պատմում է Բերգեն-Բելզենի և նրա ազատագրման մասին. երրորդում՝ «*Livet till mötes*» (1962), Շվեդիա վերադառնալու և հարմարվելու դժվարությունների մասին։ Բացի եռերգությունից, Լարսոնը գրել է ևս տասը վեպ, ինչպես նաև մի շարք նովելներ, էսսեներ և ռադիոպիեսներ։ Նրա ստեղծագործությունների հիմնական թեմաներն են եղել հրեաների ճակատագիրը 20-րդ դարի կեսերին և փախստականների փորձը Շվեդիայում։

Զենյա Լարսսոնը մահացել է 2007 թվականին։

Ծանոթագրություններ
------------------

1. 1 2  Չեխիայի ազգային գրադարանի կատալոգ
2. ↑  Szajna Zenia Marcinkowska Larsso
3. 1 2 3 4  Svenskt kvinnobiografiskt lexikon
4. ↑  Peter Stenberg, 2004

Գրականություն
-------------

* *Peter Stenberg* Zenia Larsson // Contemporary Jewish Writing in Sweden: An Anthology. — U of Nebraska Press, 2004. — P. 205.

Արտաքին հղումներ
----------------

* Lisbeth Larsson. «Zenia Szajna Larsson». *Svenskt kvinnobiografiskt lexikon* (անգլերեն).

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · Rodovid |
|  |
| 

|  Չափորոշչային վերահսկողություն |
| --- |
|  |
| GND: 14017138X · ISNI: 0000000109587213, 0000000368564104 · LCCN: n50057303 · NKC: mub20211121558 · NUKAT: n2008138369 · LIBRIS: 70122 · VIAF: 19666337, 3147121658926390063 · WorldCat VIAF: 19666337, 3147121658926390063 |

 |

 |
**Ջեյմս ՄաքԴոնալդ Վիկարի** (անգլ.՝ James McDonald Vicary, ապրիլի 30, 1915(1915-04-30), Դետրոյթ, Միչիգան, ԱՄՆ - նոյեմբերի 7, 1977(1977-11-07)), ամերիկացի մարքեթոլոգ, 25-րդ կադրի հիպոթեզի ստեղծող և հետազոտող։

1957 թվականին Նյու Ջերսիի կինոթատրոններում անցկացրել է փորձ։ «Պիկնիկ» թրիլլերի ցուցադրության ժամանակ կադրի փոփոխության պահերին լրացուցիչ պրոյեկտորի օգնությամբ ցուցադրվել են թաքնված գովազդի կադրեր, ինչպիսիք են «Կոկա-Կոլան», «կերեք պոպկորն» և այլն։ Այս մեթոդը կոչվում է 25-րդ կադր, քանի որ կինոնկարում կադրերը փոխարինվում են 24 անգամ մեկ վայրկյանում։ Թաքնված գովազդով ֆիլմերը ցուցադրվել են 1957 թվականի ամռան ընթացքում։ Վիկարիի խոսքով՝ կինոթատրոնի բուֆետում Կոկա-Կոլայի վաճառքն աճել է 17 տոկոսով, իսկ պոպկորնինը՝ 50 տոկոսով։ Այնուհետև Ջեյմս Վիկարին արտոնագրել է այս տեխնոլոգիան և ֆիլմերում բացել սուբլիմինալ գովազդի ընկերությունը։

Արդեն 1958 թվականին Ամերիկյան հոգեբանական ասոցիացիան պաշտոնապես հերքել է սուբլիմինալ գովազդի հոգեբանական էֆեկտի առկայությունը։ 1962 թվականին Վիկարին հայտարարել է, որ փորձի արդյունքները մոգոնել է ինքը։ Այնուամենայնիվ, «25-րդ կադրի էֆեկտի» մասին առասպելը շատ երկարակյաց է եղել. Վիկարիի տեխնոլոգիան օգտագործելու փորձերը շարունակվում են մինչ օրս։

Հրատարակումներ
--------------

* «How Psychiatric Methods Can be Applied to Market Research», *Printer's Ink*, v. 235, no. 6, May 11, 1951, pp. 39–48.
* «Seasonal Psychology», *Journal of Marketing*, April 1956
* «The Circular Test of Bias in Personal Interview Surveys» *Public Opinion Quarterly* 19, no. 2, Summer 1955 215-218

Ծանոթագրություններ
------------------

1. ↑  *Brean, Herbert* 'Hidden Sell' Technique is Almost Here // *Life* : magazine. — 1958. — Т. 44. — № 13. — С. 102.
2. ↑  O'Barr, W. M. (2005). "Subliminal" Advertising. // Advertising & Society Review, 6(4)
3. ↑  Репьев А. П. Миф о 25-м кадре. Российская глава
4. ↑  Boese, Alex (2002). *The Museum of Hoaxes: A Collection of Pranks, Stunts, Deceptions, and Other Wonderful Stories Contrived for the Public from the Middle Ages to the New Millennium*, E. P. Dutton, ISBN 0-525-94678-0. pages. 137-38.
5. ↑  Pratkanis A. R. The Cargo-Cult Science of Subliminal Persuasion. // The Committee for Skeptical Inquiry. Vol. 16.3, Spring 1992
**Վերոնիկա Ֆելիքսովնա Զոնաբենդ** (ռուս.՝ Вероника Феликсовна Зонабенд, փետրվարի 8, 1967, Ժուկովսկի, Մոսկվայի մարզ), հասարակական գործիչ, բարերար, UWC Դիլիջանի միջազգային դպրոցի հիմնադիր գործընկեր, տնօրենների խորհրդի նախագահ, «Ավրորա» մարդասիրական նախաձեռնության համահիմնադիր Ռուբեն Վարդանյանի կինը։

Կենսագրություն
--------------

Վերոնիկա Զոնաբենդը (ձախից երկրորդը) Դիլիջանի միջազգային դպրոցի բացման արարողության ժամանակ, 11 Հոկտեմբեր, 2014 թվական
### Կրթություն

Վերոնիկա Զոնաբենդը ծնվել է 1967 թվականին։ 1984 թվականին ավարտել է միջնակարգ դպրոցը։ Բարձրագույն կրթություն է ստացել Մոսկվայի ավիացիոն ինստիտուտում (ՄԱԻ)։ 1994-1995 թվականներին սովորել է Լոնդոնի Տնտեսագիտության և քաղաքագիտության դպրոցում։

### Աշխատանքային գործունեություն

1990 թվականին ավարտել է Մոսկվայի ավիացիոն ինստիտուտը և որպես ինժեներ աշխատանքի անցել Ռուսաստանի Ավիացիոն համակարգերի գիտահետազոտական ինստիտուտում։ 1993-1998 թվականներին աշխատել է բանկային համակարգում։ 1999 թվականին զբաղվել է ձեռնարկատիրական գործունեությամբ՝ ծրագրեր իրականացրել հյուրընկալության, կինոարտադրության բնագավառներում, համագործակցել է «Կոկո Շանել և Իգոր Ստրավինսկի» գեղարվեստական ֆիլմի համատեղ նկարահանմանը, որի ցուցադրությամբ 2009 թվականին փակվել է Կաննի կինոփառատոնը։

Վերոնիկա Զոնաբենդը UWC International ցանցի (Մեծ Բրիտանիա) և Հայաստանի Ամերիկյան համալսարանի հոգաբարձուների խորհրդի անդամ է։ Նա գլխավորում է «Դասավանդիր Հայաստան» (Teach For Armenia) կրթական հիմնադրամի տնօրենների խորհուրդը։ Ամուսնու՝ Ռուբենի Վարդանյանի հետ միասին նրանք հիմնել են RVVZ և IDeA հիմնադրամները։

Վերոնիկա Զոնաբենդը զբաղվում է նաև Ռուբեն Վարդանյանի հիմնադրամի գործունեությամբ։ Հիմնադրամը բարեգործական ծրագրեր է իրականացնում Հայաստանում և Ռուսաստանում։

Ռուբենի Վարդանյանի հետ համատեղ ունեն չորս երեխա։

Պարգևներ
--------

* 2014 թվականի հոկտեմբերի 3-ին Հայաստանի նախկին նախագահ Սերժ Սարգսյանի հրամանագրով պարգևատրվել է Բարեկամության շքանշանով։

Ծանոթագրություններ
------------------

1. ↑  Division, Hex. «Վերոնիկա Զոնաբենդ. «Ամենակարեւորը ոչ թե հաջողակ, այլ երջանիկ լինելն է»». *IDeA* (անգլերեն). Արխիվացված է օրիգինալից 2019 թ․ հունիսի 29-ին. Վերցված է 2019 թ․ հունիսի 29-ին.
2. 1 2  «Ով է մեծահարուստ Ռուբեն Վարդանյանի կինը. PHOTO». *WNews.am* (ամերիկյան անգլերեն). 2015 թ․ հոկտեմբերի 21. Արխիվացված է օրիգինալից 2019 թ․ հունիսի 29-ին. Վերցված է 2019 թ․ հունիսի 29-ին.
3. ↑  Division, Hex. «Հիմնադիրները». *IDeA* (անգլերեն). Արխիվացված է օրիգինալից 2019 թ․ հունիսի 29-ին. Վերցված է 2019 թ․ հունիսի 29-ին.
4. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *president.am*. Վերցված է 2019 թ․ հունիսի 29-ին.
**Գենո Պետրիաշվիլի** (վրաց.՝ გენო პეტრიაშვილი, ապրիլի 1, 1994(1994-04-01), Գորի, Վրաստան), ազատ ոճի վրացի ըմբիշ, աշխարհի եռակի, Եվրոպայի կրկնակի չեմպիոն, աշխարհի, Եվրոպայի, եվրոպական և օլիմպիական առաջնությունների մրցանակակիր։

Կենսագրություն
--------------

Ծնվել է 1994 թվականին Ցխինվալի շրջանում։ 2005 թվականի օգոստոսի 19-ին Գենո Պետրիաշվիլուն առևանգել են, գերի է մնացել 3 ամիս։

2013 թվականին նվաճել է աշխարհի և Եվրոպայի առաջնությունների բրոնզե մեդալները։ 2015 թվականին դարձել է Եվրոպական խաղերի և աշխարհի առաջնության բրոնզե մեդալակիր։ 2016 թվականին դարձել Է Եվրոպայի չեմպիոն։ Ռիո դե Ժանեյրոյի օլիմպիական խաղերում 2016 թվականին նվաճել է բրոնզե մեդալ։ 2017 թվականին Փարիզում կայացած աշխարհի առաջնությունում նվաճել է մեծահասակների աշխարհի չեմպիոնի իր առաջին տիտղոսը` 10-8 հաշվով հաղթելով իր մրցակցին` Տահա Ակգյուլին (Թուրքիա)։ 2018 թվականին Բուդապեշտում կայացած աշխարհի առաջնությունում Գենոն կարողացավ նվաճել աշխարհի չեմպիոնի տիտղոսը երկրորդ տարին անընդմեջ` եզրափակիչ գոտեմարտում հաղթելով չինացի ըմբիշ Դեն Չժիվեին։

2019 թվականին Բուխարեստում կայացած Եվրոպայի առաջնությունում Գենոն արծաթե մեդալ նվաճեց` զիջելով Թուրքիայի չեմպիոն Տահա Ակգյուլին։

2019 թվականին Ղազախստանում կայանալիք աշխարհի նախաօլիմպիական առաջնությունում մինչև 125 կգ քաշային կարգում Գենոն նվաճել է ոսկե մեդալ` դառնալով չեմպիոն, և ստացել օլիմպիական արտոնագիր իր ազգային օլիմպիական կոմիտեի համար։

2020 թվականի փետրվարին Իտալիայի մայրաքաղաքում ընթացող մայրցամաքի առաջնությունում մինչև 125 կգ քաշային Գենոն չեմպիոնական տիտղոսի համար գոտեմարտում հաղթեց լեհ Ռոբերտ Բառանին և նվաճեց Եվրոպայի առաջնության ոսկե մեդալը։

Ծանոթագրություններ
------------------

1. ↑  «Petriashvili Stuns Akgul in Finale, Aliev Bags No.3 at Paris 2017 World C'ships | United World Wrestling». *unitedworldwrestling.org*. Վերցված է 2018 թ․ դեկտեմբերի 24-ին.

Արտաքին հղումներ
----------------

* Гено Петриашвили – օլիմպիական վիճակագրությունը *Sports-Reference.com* կայքում (անգլ.)
* Zeitungsbericht über Geno Petriaschwili(չաշխատող հղում)
* Kampf von Geno Petriaschwili gegen Taha Akgül bei der Europameisterschaft 2018 in Kaspijsk
* Website "www.geowrestling.com"

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · Միասնական պայքարի աշխարհ · ՄՕԿ |

 |
**Ֆարհադ Սահիբ օկլի Աբդուլլաև** (ադրբ.՝ Fərhad Sahib oğlu Abdullayev, դեկտեմբերի 5, 1958(1958-12-05), Բաքու, Ադրբեջանական ԽՍՀ, ԽՍՀՄ), Ադրբեջանի Հանրապետության Սահմանադրական դատարանի նախագահ։

Կենսագրություն
--------------

Ֆարհադ Աբդուլլաևը ծնվել է 1958 թվականի դեկտեմբերի 5-ին Բաքվում։ 1965-1975 թվականներին սովորել է Բաքվի թիվ 189 միջնակարգ դպրոցում։ 1975 թվականին ընդունվել է Լոմոնոսովի անվան Մոսկվայի պետական համալսարանի իրավաբանական ֆակուլտետ։

1980 թվականին ավարտել է նույն համալսարանը։ 1980 թվականին նա սկսել է աշխատել ԱՀ Գերագույն դատարանում։ Նա նախ աշխատել է որպես խորհրդատու, այնուհետև որպես ավագ խորհրդատու, իսկ 1985 թվականից ՝ որպես բաժնի վարիչ։

1990 թվականին նա ընտրվել է ԱՀ Գերագույն դատարանի դատավոր ՝ ԱՀ Գերագույն խորհրդի կողմից և այդ պաշտոնում աշխատել է մինչ 2000 թվականը։

2000 թվականի սեպտեմբերին նշանակվել է Ադրբեջանի Հանրապետության վերաքննիչ դատարանի նախագահի տեղակալ։

2003 թվականի հունիսի 25-ին, Ադրբեջանի Հանրապետության Նախագահի հրամանագրով, նա նշանակվել է Ադրբեջանի Հանրապետության Սահմանադրական դատարանի նախագահ։

2013 թվականի հունիսի 24-ին, Ադրբեջանի Հանրապետության Միլլի Մեջլիսի հաստատումից հետո, Ադրբեջանի Հանրապետության Նախագահի հրամանով նա վերընտրվել է Ադրբեջանի Հանրապետության Սահմանադրական դատարանի նախագահ։

Զբաղվում է մանկավարժական և գիտական գործունեությանը։ Իրավաբանական գիտությունների դոկտոր է։ Ադրբեջանի Հանրապետության Նախագահի 2009 թվականի հուլիսի 16-ի հրամանագրով նրան շնորհվել է «Վաստակավոր իրավաբան» պատվավոր կոչում։

Ծանոթագրություններ
------------------

1. ↑  Ֆարհադ Աբդուլլաև Archived 2020-11-18 at the Wayback Machine. constcourt.gov
2. ↑  «Фархад Абдуллаев назначен председателем Конституционного суда». Արխիվացված է օրիգինալից 2020 թ․ հոկտեմբերի 11-ին. Վերցված է 2020 թ․ հոկտեմբերի 9-ին.
3. ↑  «AZƏRBAYCAN RESPUBLİKASI PREZİDENTİNİN SƏRƏNCAMI». Արխիվացված է օրիգինալից 2019 թ․ հոկտեմբերի 2-ին. Վերցված է 2020 թ․ հոկտեմբերի 9-ին.
**Զոյա Նովոժիլովա** (ռուս.՝ Зо́я Григо́рьевна Новожи́лова, մարտի 28, 1943(1943-03-28)), ռուս դիվանագետ։ Արտակարգ և լիազոր դեսպան։

Կենսագրություն
--------------

Ավարտել է Վորոնեժի Լենինյան կոմերիտմիության անվան պետական համալսարանը։ 1965 թվականից հանդիսանում է Խորհրդային Միության կոմունիստական կուսակցության կենտրոնական կոմիտեի անդամ։ Ղեկավարել է Վորոնեժի քաղկոմի, ՎԼԿԵՄ մարզկոմի բաժանմունքները։

1972 թվականից մինչև 1982 թվականը եղել է ՀԼԿԵՄ-ի կենտրոնական կոմիտեի կարտուղար՝ համարվելով կենտրոնական կոմիտեի և ՀԼԿԵՄ կենտրոնական կոմիտեի բյուրոյի անդամ։

1982 թվականից եղել է ՌԽՍՖՀ կրթության նախարարի տեղակալ

1987 թվականի հուլիսից մինչև 1992 թվականը եղել է ԽՍՀՄ, իսկ 1991 թվականից՝ հետո Շվեյցարիայում Ռուսաստանի Դաշնության արտակարգ և լիազոր դեսպան։

Ռուսաստանի Դաշնության Գերագույն դատարանի միջազգային իրավական բաժնի պետ։ 1994 թվականից սեպտեմբերից մինչև 2002 թվականի ապրիլ ամիսը համարվել է Ռուսաստանի Դաշնության Դաշնային ժողովի Դաշնության խորհրդի աշխատակազմի միջազգային կապերի վարչության պետ։

Խորհրդային Միության կոմունիստական կուսակցության Կենտրոնական վերստուգիչ հանձնաժողովի անդամ (1976-1981)։ ՌԽՍՖՀ Գերագույն Խորհրդի IX համագումարման պատգամավոր։ Ընդգրկված է եղել խորհրդային կանանց կոմիտեի նախագահության կազմում։

Ծանոթագրություններ
------------------

1. ↑  «Список депутатов Верховного Совета РСФСР. 1975». Արխիվացված է օրիգինալից 2012 թ․ օգոստոսի 1-ին. Վերցված է 2011 թ․ հոկտեմբերի 20-ին.

Արտաքին հղումներ
----------------

* Новости Курска и области
* НОВОЖИЛОВА Зоя Григорьевна
**Քսենյա Չումիչովա** (1987,Օգոստոսի 5, Ռուսաստան), մոդել, դերասան և բլոգեր։

Կենսագրություն
--------------

Ծնվել է Ռուսաստանի Մագնիտոգորսկ քաղաքում։Երբ նա 6 տարեկան էր,ընտանիքը տեղափոխվել է Շվեյցարիա։Չումիչովան մեծացել է շվեյցարական և իտալական մշակույթի մեջ։Խոսում է վեց տարբեր լեզուներով'անգլերեն,ռուսերեն,իսպաներեն,իտալերեն,գերմաներեն և ֆրանսերեն։ 2010թ.ին ավարտել է Սվիզերայի համալսարանը և ստացել բակալավրի աստիճան։

Կարիերա
-------

Մոդելային կարիերան Չումիչովան սկսել է 12 տարեկանից։2012թ.ի դեկտեմբերին Մաքսիմ շվեյցարական ամսագիրը համարեց նրան "Տարվա ամենագեղեցիկ կինը"։2016թ.ին,ըստ "Ասքմեն"ի Քսենիան ընտրվեց աշխարհի ամենագեղեցիկ կանանցից մեկը։Որպես հանրային խոսնակ Քսենիան պարբերաբար ելույթներ է ունեցել բուհերում և կոնֆերանսներում իր օնլայն բիզնեսի,բրենդի ստեղծման և կին ղեկավարների մասին։

Քսենյա Չումի
------------

2015թ.ին Չումիչովան փոխում է իր պաշտոնական անունը Քսենիա Չումի կրճատված տարբերակով,քանի որ այն ավելի հեշտ էր արտասանվում։

Ծանոթագրություններ
------------------

1. ↑  Babesdirectory — 2020.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 1241976996 · VIAF: 597163335706703270005 · WorldCat VIAF: 597163335706703270005 |

 |

zigen,
------

1. ↑
**Միացյալ Թագավորության վարչապետ**, Միացյալ Թագավորության կառավարության ղեկավարն է։ Վարչապետը և նրա կաբինետը (բաղկացած բոլոր նախարարներից) հաշվետու են իրենց քաղաքականության և գործողությունների համար միապետի, խորհրդարանի, քաղաքական կուսակցության և անուղղակիորեն իրենց ընտրողների հանդեպ։ Պաշտոնը համարվում է երկրի գլխավոր կառավարման մարմիններից մեկը։ Ներկայումս պաշտոնավարում է Ռիշի Սունակը, ով Պահպանողական կուսակցության ղեկավարն է և հաստատվել է պաշտոնում թագավորի կողմից 2022 թվականի հոկտեմբերի 25-ին։

Պաշտոնը չի հիմնադրվել համաձայն որևէ հոդվածի կամ սահմանադրական փաստաթղթի, սակայն գոյություն ունի համաձայն կոնվենցիայի, ըստ որի վարչապետը պետք է հաստատցի միապետը ւ Միացյալ Թագավորության համայնքների պալատի կողմից ընտրված անձին։ Այս անձը պետք է լինի քաղաքական կուսակցության կամ կոալիցիայի ղեկավար, որն ունի թվով ամենաշատ նստատեղը խորհրդարանում։ Վարչապետի դիրքը չի ստեղծվել, այն ձևավորվել է խորհրդարանի երեք հարյուր տարիների ընթացքում ընդունված ակտի, քաղաքական զարգացման և պատմական իրադարձությունների հիման վրա։ Պաշտոնի ձևավորումը գալիս է հեղափոխական ժամանակներից (1688–1720) երբ տեղի ունեցավ միապետությունից խորհրդարանական համակարգի անցումը։ Չնայած միապետությունը չվերացավ և կառավարությունը շարունակեց ղեկավարել միապետը, անհրաժեշտություն առաջավաց քաղաքական մեծամասնությունը ներկայացնող պաշտոնատար անձի։

1830-ականներին ներմուծվեց կառավարության Վեստմինստերյան համակարգը (կամ կաբինետային կառավարություն), վարչապետը դարձավ *primus inter pares* կամ առաջինը հավասարների մեջ և Միացյալ Թագավորության կառավարության ղեկավարը։ Վարչապետի քաղաքական դիրքը աճեց ժամանակակից քաղաքական կուսակցությունների, զանգվածային լրատվամիջոցների զարգացմամբ։

Մինչև 1902 թվականը վարչապետը հաճախ նշանակվում էր Լորդերի պալատից, որի կառավարությունը կարող էր ունենալ մեծամասնություն խորհրդարանից։ Այնուամենայնիվ հետագայում որոշվեց, որ վարչապետը կարող է լինել միայն ստորին պալատիվ։

Տես նաև
-------

* Մեծ Բրիտանիայի վարչապետների ցանկ

Ծանոթագրություններ
------------------

1. ↑  Salaries of Members of Her Majesty’s Government from 9th June 2017
2. ↑  What is the annual salary of an MP?
3. ↑  «The principles of government formation (Section 2.8)». *The Cabinet Manual* (1st ed.). Cabinet Office. 2011 թ․ հոկտեմբեր. էջ 14. Վերցված է 2016 թ․ հուլիսի 24-ին. «Prime Ministers hold office unless and until they resign. If the Prime Minister resigns on behalf of the Government, the Sovereign will invite the person who appears most likely to be able to command the confidence of the House to serve as Prime Minister and to form a government.»
4. ↑  «George I». Վերցված է 2014 թ․ ապրիլի 4-ին.
**Վիլյամ Ջոնս** (անգլ.՝ William Jones, 1675[…], Llanfihangel Tre'r Beirdd, Isle of Anglesey, Ուելս, Անգլիայի թագավորություն - հուլիսի 1, 1749(1749-07-01), Լոնդոն, Մեծ Բրիտանիայի թագավորություն), բրիտանացի մաթեմատիկոս, ով առաջինն է պի թիվը ներկայացրել հունական {\displaystyle \pi } տառով։

Փիլիսոփա Վիլյամ Ջոնսի հայրն է։

Կենսագրություն
--------------

Վիլյամ Ջոնսը ծնվել է 1675 թվականին, Ջոն Ջորջ Ջոնսի և Էլիզաբեթ Ռոուլանդի ընտանիքում, Անգլիայի Լավինհանգել Տրեր Բեյրդ գյուղում։ Ընտանիքն աղքատ էր, և Վիլյամին ուղարկել էին տեղի Լանվեհելի եկեղեցու բարեգործական դպրոցում սովորելու։ Այնտեղ նրա մաթեմատիկական ունակությունները նկատել էր տեղի հողատերը, որի օգնությամբ Վիլյամն աշխատանքի էր տեղավորվել լոնդոնյան վաճառականի մոտ, որպես հաշվապահ։ Կարիերայում իր հաջողությունների համար Ջոնսը պարտական էր Հյուսիսային Ուելսի պատվավոր Բաքլի ընտանիքին և կոմս Մակլեսֆիլդին։

1695-1702 թվականներին Ջոնսը եղել է ռազմածովային ծառայության մեջ՝ դասավանդելով մաթեմատիկա ռազմանավերի վրա։ Ծովային նավատորմում ծառայությունը հետաքրքրություն առաջացրեց նավագնացության նկատմամբ և 1702 թվականին հրատարակեց «New Compendium of the Whole Art of Navigation» աշխատությունը՝ նվիրելով այն գրող, գիտնական և անգլիկացի քահանա Ջոն Հարիսին։ Այս աշխատանքում Ջոնսը ուսումնասիրել է ծովային դիրքերի հաշվարկման մեթոդները՝ մաթեմատիկան օգտագործելով տեղորոշման ծրագրում։

Ներդրում մաթեմատիկայում
-----------------------

Ջոնսի ամենամեծ ներդրումը, որպես մաթեմատիկոս, հանդիսանում է այն, որ նա առաջարկել է շրջանագծի երկարության և տրամագծի հարաբերությունը նշելու համար օգտագործել հունական {\displaystyle \pi } տառը։ Նա առաջինն է, ով օգտագործել է այդպիսի նշումը 1706 թվականին։

Չնայած նրան, որ մաթեմատիկայում որպես գիտաշխատող այնքան էլ հայտնի չէր, Վիլյամ Ջոնսը լավ հայտնի էր մաթեմատիկայի պատմաբաններին, քանի որ նա նամակագրություն էր հաստատել XVII դարի շատ մաթեմատիկոսների, այդ թվում՝ Իսահակ Նյուտոնի հետ։

Արտաքին հղումներ
----------------

* Уильям Джонс на сайте The Galileo Project.(անգլ.)
* Уильям Джонс на сайте Famous Welsh.com(անգլ.)

Ծանոթագրություններ
------------------

1. 1 2 3 4  Մակտյուտոր մաթեմատիկայի պատմության արխիվ — 1994.
2. 1 2  Ուելսի ազգային գրադարանի արխիվների և ձեռագրերի կատալոգ
3. 1 2  Early Modern Letters Online
4. 1 2  Dictionary of Welsh Biography, Y Bywgraffiadur Cymreig — 1997. — 319 p. — ISBN 978-0-900439-86-5
5. 1 2  *Ffowc G.* Cyfri'r Cewri (վալլ.) — Gwasg Prifysgol Cymru, 2020. — 224 p. — ISBN 978-1-78683-594-9
6. 1 2
7. 1 2 3  Kindred Britain
8. ↑  *Anderson R. E.* Jones, William (1675-1749) // *Dictionary of National Biography* / L. Stephen, S. Lee — London: Smith, Elder & Co. 1885. — Vol. 30. — P. 173—74.
9. ↑  «Jones biography». University of St. Andrews. Արխիվացված է օրիգինալից 2013 թ․ փետրվարի 2-ին. Վերցված է 2010 թ․ դեկտեմբերի 12-ին.(անգլ.)
10. ↑  *William Jones* A New Compendium of the Whole Art of Navigation. — 1702.(անգլ.)
**Հենրիկ Հովսեփի Բակունց** (մարտի 18, 1946(1946-03-18), Տումի, Մարտունու շրջան, ԼՂԻՄ, ԽՍՀՄ - նոյեմբերի 26, 2020(2020-11-26), Երևան, Հայաստան), հայ նյարդաբան։ Բժշկական գիտությունների դոկտոր (1990), պրոֆեսոր (1993): Էկոլոգիայի և կենսագործունեության անվտանգության միջազգային ակադեմիայի ակադեմիկոս (1999):

Կենսագրություն
--------------

Հենրիկ Բակունցը ծնվել է 1946 թվականի մարտի 18-ին, Տումի (այժմ՝ ԼՂՀ Հադրութի շրջանում) գյուղում։ 1970 թվականին ավարտել է Երևանի բժշկական ինստիտուտը։ 1977-1988 թվականներին եղել է Երևանի շտապ օգնության կլինիկական հիվանդանոցի բաժանմունքի վարիչ, 1988 թվականից՝ Երևանի պետական բժշկական համալսարանի գլխուղեղի անոթային հիվանդությունների ԿԳՀԼ վարիչ և Շտապ օգնության կլինիկական հիվանդանոցի անոթանյարդաբանության կլինիկայի ղեկավար, 1990-1998 թվականներին՝ «Աղետների նյարդաբանություն» գիտահետազոտական կենտրոնի տնօրեն, 1998 թվականից՝ Առողջապահության ազգային ինստիտուտի անոթանյարդաբանություն դասընթացի վարիչ, 1998 թվականից, միաժամանակ՝ «Նաիրի» բուժ-առողջարարական միավորման «Անգիոնևրոլոգիա» գիտահետազոտական կենտրոնի ղեկավար, 2000 թվականից՝ տնօրեն։

Աշխատանքները վերաբերում են գլխուղեղի անոթային սուր խանգարումների ախտածնության մեխանիզմների, գլխուղեղի արյան շրջանառության խանգարումներ առաջացնող արտաքին և ներքին գործոնների դերի ուսումնասիրությանը։

Անդամակցություն
---------------

* ՀՀ նյարդաբանների ընկերության վարչության անդամ (1990)։
* Ուղեղի ուսումնասիրության միջազգային կազմակերպության անդամ (1996)։

Ծանոթագրություններ
------------------

1. ↑  «Հենրիկ Բակունց». *www.med-practic.com*. Վերցված է 2019 թ․ հունիսի 10-ին.
2. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005, էջ 200։

Գրականություն
-------------

* Айриян А. П. Армянские учёные-медики. - Ер. 1998 - 276 с. ISBN 99930-1-001-7

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 17548 |

 |
Անվան այլ կիրառումների համար տե՛ս՝ Քաս

**Քաս** (անգլ.՝ Cas), նիդերլանդական գեյ ռոմանտիկ դրամա։ Նկարահանվել է 2016 թվականին, ցուցադրվել՝ 2017 թվականին։ Պրոդյուսերը Էլլեն Հավնիտն է։ Ֆիլմն արժանացել է բազմաթիվ մրցանակների։

Սյուժե
------

Գեյ զույգ Պեպիջն և Ջորջը արդեն յոթ տարի է ապրում էին միասին։ Մի օր Ջորջը որոշում է Ամստերդամից եկած Քաս անունով երիտասարդ ուսանողին որոշակի ժամանակով տեղ տալ իրենց տանը, մինչև որ նա իր համար ապրելու տեղ կգտներ։ Քասի հայտնվելուց սկսած նրանց հարաբերությունները սրվում են։ Սակայն Պեպիջին այնքան էլ դուր չի գալիս Քասի ներկայությունը իրենց տանը, նա խանդում է Ջորջին և Քասին, բայց օրեր անց նրանց հարաբերությունները որոշ չափով կարգավորվում են։ Նրանք երեքով սեռական հարաբերություն են ունենում, բայց անգամ դրանից հետո Պեպիջը շարունակում է խանդել Քասին։ Աստիճանաբար Ջորջի և Պեպիջի հարաբերությունները ավելի են վատթարանում։ Որոշ ժամանակ անց Քասը հեռանում է, իսկ Ջորջն ու Պեպիջը մեկնում են հանգստանալու, բայց որոշում են, որ այլևս չեն կարող ապրել միասին։ Արդյունքում, նրանք բաժանվում են։

Դերասաններ
----------

* Քեվին Հեսինգ (Ջորջ)
* Վիջեր Վինդհորստ (Պեպիջ)
* Ֆելիքս Մեյեր (Քաս)
* Յութա Վոնգ-Լոի-Սինգ (Միա)
* Ջոբ Ռաիջմակերս (Բեռնդ)

Մրցանակներ
----------

Ֆիլմը արժանացել է մի շարք մրցանակների՝ «Միջազգային լավագույն գեղարվեստական մրցանակ», Սան Դիեգո (Best International Feature Award @ FilmOut San Diego), «Հանդիսատեսի համակրանք 2017», Audience Award @ Queer popcorn LGBT Film Festival Locarno Switzerland, Outstanding Achievement Award (October 2017) @ Calcutta International Cult Film Festival India։

Ծանոթագրություններ
------------------

1. ↑
2. ↑  Berg, Joris van den (2016-09), *Cas*, Kevin Hassing, Wieger Windhorst, Felix Meyer, Վերցված է 2018 թ․ հուլիսի 17-ին

Արտաքին հղումներ
----------------

* Թրեյլեր
* Ամբողջական ֆիլմը (չափահասների համար, հնարավոր է դիտել միայն գուգլ հաշիվ մուտք գործած ժամանակ)
**Ալեքսանդր Ֆյոդորովիչ Ակիմով** (ռուս.՝ *Александр Фёдорович Акимов*, ուկրաիներեն՝ *Олександр Федорович Акімов*, մայիսի 6, 1953(1953-05-06), Նովոսիբիրսկ, ՌԽՖՍՀ, ԽՍՀՄ - մայիսի 11, 1986(1986-05-11), Մոսկվա, ԽՍՀՄ), խորհրդային միջուկային ինժեներ։ 1986 թվականի ապրիլի 26-ին եղել է Չեռնոբիլի ատոմակայանի 4-րդ էներգաբլոկում անվտանգության փորձարկման գիշերային հերթափոխի անձնակազմում։ Փորձարկման ընթացքում թույլ տված խախտումները Չեռնոբիլի ատոմակայանի վթարի պատճառ հանդիսացան։

Կենսագրություն
--------------

Ծնվել է 1953 թվականի մայիսի 6-ին՝ Նովոսիբիրսկ քաղաքում։ 1976 թվականին ավարտել է Մոսկվայի էներգետիկայի ինստիտուտի Ճարտարագիտության և ջերմային էներգետիկայի ավտոմատացման բաժինը։

1979 թվականի սեպտեմբերին աշխատանքի է անցել Վ. Ի. Լենինի անվան Չեռնոբիլի ԱԷԿ-ում։ Աշխատանքային առաջին հինգ տարիների ընթացքում զբաղեցրել է տուրբինների կառավարման ավագ ինժեների և տուրբինային շինությունների վերահսկիչի պաշտոնները։

1984 թվականի հուլիսի 10-ին նշանակվել է 4-րդ էներգաբլոկի հերթափոխի ղեկավար։

1986 թվականի ապրիլի 26-ին Ակիմովը կատարում էր հերթափոխի ղեկավարի պարտականությունները։ Ինչպես նախատեսվել էր, 4-րդ էներգաբլոկում անվտանգության փորձարկման նկատառումներով անջատվել էր տուրբինը, ինչի հետևանքով հզորության կտրուկ աճ գրանցվեց։ Ակիմովը ստիպված սեղմեց ԱԶ-5 կոչվող վթարային կոճակը՝ կանգնեցնելու էներգաբլոկի աշխատանքը։ Էներգաբլոկի ձգաձողերը կանգնեցին մոտ 2-ից 2,5 մետրի վրա (դրանց խորությունը կազմում էր 7 մետր), սակայն բորի կաղապարաձողերը՝ դրանց գրաֆիտային ծայրերով հանդերձ, անկառավարելիորեն մեծացրել էին ներսի ջերմաստիճանը։ Ի վերջո, էներգաբլոկը պայթեց։ Ակիմովն իր անձնակազմի հետ միասին մինչև վաղ առավոտ վթարված էներգաբլոկի ներսում պոմպամղման եղանակով հովացման ջուր մատակարարեց միջուկի մեջ։

Ակիմովը մահացավ 1986 թվականի մայիսի 11-ին, վթարից երկու շաբաթ անց, սուր Ճառագայթային հիվանդությունից՝ ընդամենը 33 տարեկանում։

Հետաքննության նախնական փուլում, վթարի մեջ մեղադրում էին հենց Ակիմովին և նրա աշխատակիցներին, սակայն ավելի ուշ ապացուցվեց ատոմակայանի տնօրեն Վիկտոր Բրյուխանովի, գլխավոր Ինժեներ Նիկոլայ Ֆոմինի և գլխավոր ինժեների տեղակալ Անատոլի Դյատլովի մեղքը։ Համաձայն հետաքննության, ղեկավար անձնակազմի անդամները չէին հետևել անվտանգության գործարանային ուղեցույցներին և անտեսել էին Ակիմովի և նրա աշխատակիցների բազմաթիվ նախազգուշացումները

2008 թվականին, Ակիմովը հետմահու արժանացել է Ուկրաինայի նախագահի 3-րդ աստիճանի արիության մեդալի։

Տես նաև
-------

* Չեռնոբիլի ատոմակայանի վթար

Ծանոթագրություններ
------------------

1. ↑  Տատյանա, Գրիվա. «Герои-ликвидаторы». *chnpp.gov.ua*.
2. ↑  Barringer, Felicity (2001 թ․ ապրիլի 22). «The World; Life After Death: Chernobyl Today». *The New York Times*.
3. ↑  «U.S. doctor indicates Chernobyl toll now at 13». *The Nashua Telegraph*. Associated Press. 1986 թ․ մայիսի 16 – via Google News.
4. ↑  Նախագահի հրաման համար 1156/2008. 12 դեկտեմբերի, 2008թ.
**Ամելիա Յոմանս** (մարտի 29, 1842(1842-03-29), Քվեբեկ քաղաք, Քվեբեկ, Կանադա - ապրիլի 22, 1913(1913-04-22), Կալգարի, Ալբերտա, Կանադա), Կանադացի բժշկուհի և սուֆրաժիստ։ Ամելիան և իր մեծահասակ դուստր Լիլիանը առաջին կին բժիշկներն էին Մանիտոբայում։

Վաղ կյանք և կրթություն
----------------------

Յոմանսը ծնվել է 1842 թվականի մարտի 29-ին Քվեբեկ քաղաքում՝ Փիթեր Լե Սյուեուի և Բարբարա Դոուսոնի ընտանիքում։ Նրա հայրը եղել է պետական ծառայող։  Ստացել է մասնավոր կրթություն։ 1860 թվականի հոկտեմբերի 16-ին Քվեբեկում ամուսնացել է բժիշկ Օգաստես Ա.Յոմենսի հետ։ Նրանք ունեցել են երկու դուստր։

1878 թվականին Օգոստոսի մահից հետո, Ամելիա Յեոմենսը, իր դստեր՝ Լիլիանի հետ միասին, որոշել են ստանալ բժշկական կրթություն։ Քանի որ կանադական բժշկական դպրոցները չէին ընդունում կին ուսանողներ, Յեմանսն և նրա դուստրը ընդունվել են Միչիգանի համալսարանի Էն Արբոր բժշկական դպրոց։ 1883 թվականին Յոմանսը ստացել է իր աստիճանը։ Այնուհետև տեղափոխվել է Վինպեգ, որտեղ Լիլիան արդեն զբաղվում էր մանկաբարձությամբ և բժշկությամբ։ Յոմանսի երկրորդ դուստրը՝ Շառլոտը, բուժքույր դառնալուն պես՝ 1890 թվականին միացել է ընտանիքին։

Կարիերա
-------

Հուշատախտա՝' նվիրված դոկտոր Ամելիա Յոմանսին
Որպես բժիշկ, Յոմանս և նրա դուստրը հաճախակի բուժում էին մարմնավաճառներին, անօթևան կանանց և այլոց, որոնք գտնվում էին տեղի բանտում։ Այս փորձը դրդել է Յոմանսին գրել գրքույկ, որտեղ Ամելիան պատմել է կանանց սեռական ճանապարհով փոխանցվող հիվանդությունների մասին։ Գրքույկը թողարկվել է *Woman's Christian Temperance Union* կողմից։

Յոմանսը 1896-1897 թվականներին զբաղեցրել է *Woman's Christian Temperance Union-ի* նահանգային նախագահի պաշտոնը։

Հետագա կյանքը և մահ
-------------------

Յոմանսի դուստրը՝ Շառլոտը, 1904 թվականին աշխատանքի է անցել Կալգարիում, Շառլոտի հետ միասին Կալգարի են տեղափոխվել Ամելիան և Լիլիանը։

Ամելիա Յոմենսը մահացել է 1913 թվականի ապրիլի 22-ին Կալգարիում։

Ծանոթագրություններ
------------------

1. 1 2
2. 1 2 3 4  Calgary Herald — Canada, Calgary: Postmedia Network, 1883. — ISSN 1197-2823
3. ↑  L'Encyclopédie canadienne, The Canadian Encyclopedia
4. 1 2 3 4  Vera K. Fast, "LE SUEUR, AMELIA," in *Dictionary of Canadian Biography*, vol. 14, University of Toronto/Université Laval, 2003–, accessed April 11, 2019.
5. 1 2  «Manitoba History: "Give us our due!" How Manitoba Women Won the Vote». *www.mhs.mb.ca*. Վերցված է 2019 թ․ ապրիլի 11-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | Կանադական |
|  |
| Չափորոշչային վերահսկողություն | VIAF: 104719584 · WorldCat VIAF: 104719584 |

 |